Rosa hukkub, nii nagu kaob hukatusse ka Hong Kong sellisena, nagu ta oli briti võimu ajal. Alfie ei suuda toibuda kummastki kaotusest. Ta ei usu, et elus on võimalik kohata uut õnne ning põletab oma elu alkoholis ning lühisuhetes oma õpilastega.  Nagu me kõik, klammerdub Alfie väljastpoolt tulevasse pääsemisideesse, ta püüab õppida vanalt  hiinlaselt tai chi´d. Kogu oma armastuse varu suunab vanaemale, kes märgib veel viimast usaldusväärset kantsi... Kuid ka vanaema ei ole igavene. Samal ajal toimub Alfie isaga, ühe romaaniga kuulsaks ja rikkaks saanud kirjamehega, kurb allakäigu lugu.